Андреј Силнов

Андреј Александрович Силнов (руски: Андрей Александрович Сильнов) (роден на 9 септември 1984 во Шахти) — руски атлетичар кој се натпреварува во техничката дисциплина скок во височина.

На Европското првенство во Гетеборг во 2006, Силнов го освои златниот медал со прескокнати 2,36m, подобрувајќи го рекордот на европските првенства 2,35m поставен од страна Стејнар Хоен во 1994. Само една седмица потоа, Силнов во Монако прескокна 2,37m, со што постави најдобар резултат во светото во 2006.Топ списоци на Меѓународната атлетска федерација за 2006 - скок во височина

Својот личен рекорд, Андреј го постави во Лондон, на 25 јули 2008 со прескокнати 2,38m, со што во последен момент стана дел од рускиот Олимписки тим, а очекувањата ги оправда со освојувањето на златниот медаљл на Летните олимписки игри во Пекинг, со прескокнати 2,36m.

Тренери на Андреј Силнов се Сергеј Старик и Јевгениј Загорулко.

 Наводи 

 Надворешни врски 



Категорија:Руски атлетичари
Категорија:Родени во 1984 година
Категорија:Живи луѓе